Pandemická komisia vlády Slovenskej republiky

Uznesenie Pandemickej komisie vlády Slovenskej republiky

číslo 11 zo dňa 5. mája 2009

Pandemická komisia vlády Slovenskej republiky:

A.	Berie na vedomie:

1.	Informáciu o vývoji chrípky A(H1N1) vo svete a na Slovensku.
2.	Informáciu o vývoji sezónnej chrípky a prenose chrípky A(H1N1) na ľudí vo svete a na Slovensku.
3.	Informáciu o výsledkoch,  záveroch a úlohách z Mimoriadneho zasadnutia ministrov zdravotníctva konaného v Luxemburgu 30.apríla 2009

B.	Ukladá:

1.	Vykonať previerku pripravenosti likvidačných skupín na likvidáciu možných ohnísk vtáčej alebo prasacej chrípky.
Zodpovedá: MVDr. Ján Pliešovský, CSc.
Termín: do 15.5.2009
Zabezpečiť pripravenosť operačného strediska Pandemickej komisie vlády SR na MZ SR na činnosť po vyhlásení pandémie chrípky A(H1N1) Svetovou zdravotníckou organizáciou. 
Termín: do 7.5.2009
Zodpovedá: tajomník Pandemickej komisie vlády SR
2.	Písomne nominovať príslušnými ministrami za dotknuté rezorty zástupcov do operačného strediska Pandemickej komisie vlády SR. Nomináciu zaslať tajomníkovi Pandemickej komisie vlády SR.
Zodpovedá: minister vnútra, minister obrany, minister pôdohospodárstva, minister dopravy pôšt a telekomunikácií, minister školstva, minister financií,   
                        Termín: do 7.5.2009
3.	Zabezpečiť pripravenosť pandemických stredísk dotknutých ministerstiev a SŠHR SR na činnosť po vyhlásení pandémie chrípky A(H1N1) Svetovou zdravotníckou organizáciou. Písomne oznámiť meno kontaktnej osoby  a telefonické, faxové a mailové spojenie na pracovisko pandemického strediska tajomníkovi Pandemickej komisie vlády SR.
Zodpovedá: minister vnútra, minister obrany, minister školstva, minister pôdohospodárstva, minister financií, minister dopravy, pôšt a telekomunikácií a predseda SŠHR SR.
Termín: do 7.5.2009
4.	Vykonať previerku pripravenosti pandemických stredísk pri krízových štáboch obvodných úradov v sídle krajov. Písomne oznámiť meno kontaktnej osoby  a telefonické, faxové a mailové spojenie na pracovisko pandemického strediska tajomníkovi Pandemickej komisie vlády SR.
Zodpovedá: MV SR
Termín: do 11.5.2009
5.	Vykonať poučenie lekárov prvého kontaktu o správnej  respiračnej etikete, zisťovania cestovnej anamnézy a epidemiologickej lustrácie pri  podozrení na ochorenie chrípkou A(H1N1). K tomu vydať metodické usmernenie Hlavného hygienika SR.
Zodpovedá: Hlavný hygienik SR
Podieľa sa: predsedovia  samosprávnych krajov, krajskí regionálni hygienici
Termín: do 15.5.2009
6.	Vykonať kontrolu stavu uloženia zásob antivirotík a osobných ochranných a pracovných pomôcok v nemocničných lekárňach fakultných nemocníc.
Zodpovedá: SŠHR SR
Termín: do 31.5.2009
7.	Pripraviť vydanie povolenia na použitie osobných ochranných pomôcok a Tamiflu zo zásob mobilizačných rezerv uložených v nemocničných lekárňach pre zamestnancov infekčných kliník a oddelení. Povolenie vydať do 24 hodín po vyhlásení pandémie Svetovou zdravotníckou organizáciou.     
Zodpovedá: Hlavný hygienik SR, predseda SŠHR SR
Termín: do 15.5.2009
8.	Preveriť pripravenosť organizácie vyskladňovania zásob osobných ochranných pomôcok a Tamiflu pre nemocnice podľa predložených požiadaviek riaditeľov dotknutých nemocníc. 
Zodpovedá: predseda SŠHR SR
Termín: do 15.5.2009
9.	Zistiť požiadavky na osobné ochranné pomôcky a Tamiflu pre ÚVZ SR, vykonať jeho rozpis pre regionálne úrady verejného zdravotníctva krajov a predložiť ich predsedovi SŠHR SR.
Zodpovedá: Hlavný hygienik SR
Termín: do 15.5.2009
10.	Zistiť požiadavky na osobné ochranné pomôcky a Tamiflu pre rezort MV SR a MO SR a predložiť ich predsedovi SŠHR SR.
Zodpovedá: minister obrany, minister vnútra
Termín: do 15.5.2009
11.	Vydať odborné usmernenie pre fakultné nemocnice na vykonanie prípravy reprofilizácie lôžkového fondu na infekčný odbor a na úpravu rozsahu poskytovania zdravotnej starostlivosti po vyhlásení pandémie chrípky.
Zodpovedá: minister zdravotníctva
Termín: do 15.5.2009
12.	Zabezpečiť pripravenosť na nepretržitú  prevádzku Call Centra MZ SR na komunikáciu a informovanie  verejnosti, ktorú spustiť po vyhlásení pandémie Svetovou zdravotníckou organizáciou. Personálne vybaviť Call Centrum odborníkmi z ÚVZ SR.
Zodpovedá: Hlavný hygienik SR, tajomník Pandemickej komisie vlády SR
Termín: do 7.5.2009

Za správnosť:                                                                          minister zdravotníctva
tajomník Pandemickej komisie vlády SR                  predseda  Pandemickej komisie vlády SR
Ing. Anton Tencer                                                                        Richard  Raši